Edasi läksime Ketliniga  kohvikusse pizzat sööma ja sõime kahepeale banaanishokolaadikoogi ka magustoiduks. Kui juba, siis proovisime õnne shu kingapoe emakampaanias. Kuigi Ketlin mulle abivalmilt kollase sildiga kingi otsis, siis ei leidnud me midagi sobivat. Küll aga sattusime kogemata Hemtexi poodi ja jätsime järjekordselt sinna pool rahast. Teise poole oleks raamatupoodi jätnud kui mulle meenus, et meil autos peaks veel mõned kinkekaardid olema. Saate aru jah. Me lihtsalt kõndisime kaubanduskeskusest välja auto juurde, et sealt  kinkekaardid võtta ja poodi tagasi tulla. Ma teen kohe ühe plussi, sest normaalsel juhul oleks ma öelnud, et ei viitsi ja lubanud järgmine kord selle loomaraamatu osta.